
AUCTOR. 


PROOSIHIUia. 


J^leminem  fore  arbitror,  qui  miratus  sit,  virum  juvenem, 
studiis  quadrienii  modo  absolutis,  opusculum  inaugurale 
conscripturum,  de  eligendo  ejus  argumento  valde  dubitare 
atque  haesitare. 

Ouibus  in  angustiis  et  ego  ipse  diutissime  versatus 
sum,  cum  in  Clinico  nosocomii  Caritatis  cbirurgico  Cel. 
Dieffenbacb,  mulierem,  aliquara,  quae  fistula  vesico-va- 
ginali  prius  laboraverat,  paene  ab  ea  liberatam,  auditoribus 
produxit.  Ille  morbus  acerbissimus,  cujus  atrocitatem  tum 
plane  intellexi,  usque  ad  teoipora  novissima  a  medicis  et 
quidem  peritissimis  plurimique  aestimatis  insanabilis  habi- 
tus  est;  attamen  studia  ingeniosissimorum  et  sagacissimorum 
chirurgorum  usque  eo  processerunt,  ut  illius  mali  sanatio 
hoc  tempore  saepius  sit  absoluta.  Tanti  artis  chirurgicae 
successus  summo  hujus  artis  amore  sane  nos  afficere  et 
ad  diligentissimum  ejus  studium  incitare  nos  oportet! 

Itaque  de  argumento  opusculi  mei  jam  non  ambigens, 
summa  cum  coufidentia  Cel.  Dieffenbach  adii,  qui  non 


solum  pro  eximia  sua  humanitate  consueta,  ut  historiam 
morbi  illius  aegrae  enarrarem,  veuiam  milii  dedit,  sed  etiam 
consiliis  me  adjuvit  optimis,  quare  huic  viro  excellentissimo 
gratias  quam  maximas  habeo,  semperque  habebo. 

Neque  minores  ago  gratias  viro  experientissimo  Sin- 
steden,  medico  in  nosodochio  Caritatis  superiori  etc, 
qui  cum  summa  comitate  et  annales  Nosocomii,  e  quibus 
inorbi  historiam  illius  mulieris  intelligerem,  mihi  porrexit 
et  opuscuhim   meum   consiliis  suis  admodum  locupletavit. 

Ta  vero,  Lector  benevole,  si  quem  habeo,  ignosCas, 
quod  argumentum  dissertatiunculae  meae  elegi,  cui  minime 
sufficere  vires  meas  haud  ignoro;  hocce  enim  opusculum 
non  ut  nova  proferremj  sed  ut  ipse  ad  novas  observatioues 
incitarer,  condidi. 

istulae  urinariae  nominantur  ii  canales  praeternaturales,  qui, 
ex  organis  uropoeticis  originem  ducentes,  ad  vicinas  pertinent 
partes,  ibique  urinam  ex  corpore  emittunt.  Sed  usus  nostrae 
linguae  hoc  nomine  etiam  illa  comprehendit  ulcera  sinuosa,  quae 
organis  uropoeticis  vicina  usque  ad  nudas  quidem  neque  tamen 
perforatas  eorum  cutes  pateut.  Haec  ulcera  sinuosa  ad  illud 
genus  fistularum  urinariarum  referuntur,  quae  externae  incom- 
pletae  nominantur.  Sunt  quoque  internae  incompletae,  quae 
aperturam  tantummodo  internam  habent,  cum  organis  uropoeli- 
cis  eohaerentem.  Hae  fistulae  vulgo  infiltrationes  urinae  appel- 
lantur.  Fistulis  urinariis  veris  completis  apertura  est  externa 
et  interna,  quamobrem  divisio  constituitur  in  fistulam  renalem, 
uretericam,  vesicalem,  urethralem;  etenim  apertura  interna  lo- 
cum  tenere  potest  sive  in  renibus  sive  in  ureteribus,  sive  in 
vesica,  sive  in  urethra.  Apertura  externa  aut  ad  cavum  abdo- 
minis,  colon,  intestinum  rectum,  vaginam  pertinet  aut  ad  alia 
loca  longe  remota,  velut  ad  penem,  scrotum,  perinaeum,  nates, 
ad  internas  femoris  partes,  ad  regionem  inguinalera,  ad  os  sa- 
cruni,  ad  regionera  hypogastricara ,  umbilicum,  etiam  ad  regio- 
nem  costarum  brevium.  Quae  inde  fit  conjunctio  inter  urethram 
et  inteslinum  rectum,  ea  fistula  recto-urethralis ,  quae  inter 
vaginam   et  urethram,    ea  fistula  urethro-vaginalis ,   quae  inter 

vesicam  et  intestiHum  rectura,  ea  fistula  refto-vesicalis ,  quae 
denique  inler  vesicain  et  vaginam,  ea  fistiila  vesico-vaginalis 
vocatur. 

Fistula  vesico-vaginalis ,  malum  gravissimum,  cui  sequior 
sexus  obnoxius  est,  inter  morbas  rariores  minime  habenda  est. 
Saepissime  Jioc  malum  ex  partu  difficili  oritur,  quum  infanlis 
capite  aut  instrumentis  adhibitis  ea  posterior  vesicae  pars,  quae 
anteriori  vaginae  parieti  adjacet,  contundatur,  infiammetur, 
deinde  exulceretur  aut  gangraena  eorripiatur  aut  discindatur. 
Vulgo  quidem  instrumentis  adhibitis  vaginam  discissam  esse 
crediderunt,  attaraen  plerique  auctores  et  nuperrime  Jobert 
(1.  c.)  contendunt,  infanlis  capite  vaginam  vesicamque  ad  pubis 
arcum  pressam  mortific^ri.  Praeterea  has  fistulas  e  carcino- 
mate  uteri  aut  vaginae  ad  vesicam  urirariam  propagato  inter- 
dum  oriri,  notum  est.  Neque  potest  negari  ulcera  quaedam, 
velut  syphilitica,  vaginam  vesicamque  perforare  posse.  Rarius 
factum  est,  ut  calcuiis  vesicae  asperis,  in  collo  vesicae  positis, 
invesicae  vaginaeque  parietibus  exulceratio-orta  sit.  Usu  quoque 
magnorum  aut  asperorum  durorumque  pessariorum  exulceratio- 
nem  yicinarum  partium  fieri  posse,  verisimiie  est.  Ceterum 
nonnuUi  etiam  alio  modo  fistulas  ves.  vag.  nasci  memoriae 
prodiderunt,  nam  interdum  hoe  malum,  lithotomia  cum  apparatu 
Faterali  in  mulieribus  et  fere  semper  sectione  vesico-vaginali 
instituta,  provocatur.  Atque  punctionem  ipsam  vesicae,  ex 
vagina  factam,  fistulam  urinariam  aliquando  relinquere  satis 
fere  elucet,  cum  in  viris  ipsis,  punctione  vesicae  ex  inlestino 
recto  perfecta,  fistula  recto-vesicalis  fiat.  Neque  infitlamur 
illas  fistulas,  ubi  vesica  urinaria,  ex  catheteribus  metallicis 
praecipue  specillis  calculi  explorandi  causa  adhibitis,  detrimenli 
aliquid  ceperit,  facile  afferri  praesertim  si  vesica  urinaria  morbo 
aliquo  jam  affeeta  fuerit.  Tum  appendices  vesicae,  quas  Mor- 
gagni  descripsit,  suppuratione  destrui  posse  atque  hoc  niodo 
urinam  in  vaginam  emitti,  facile  est  ad  intelligendum. 

De  ortu  vero  fislularum  parvularum  Cel.  Dieffenhach  (1) 
ingeniosissimam  protulil  definitionem  „Non  fieri  potest"  inquit 
ille,  „ut  fistulae  granum  milii  non  superantes,  aut  capite  infantis 
nondum  parli  aut  instrumentis  afl^erantur.  Opinor  igitur,  vagina 
in  partu  immense  extensa,  fundum  folliculi  alicujus  .mucosi  di- 
rumpi  et  post  aliquot  dies  eam  etiani  partem  vesicae  perforari, 
^uae  eum  folliculo  illo  conjuncta  est." 

Sedem  quidera  &uam  fistulae  maxime  in  vesicae  collo  faa» 
bent,  sed  interdum  etiam  ad  corpus  ejus  patent.  Pro  vario 
hujus  mali  loco  minores  vel  majores  molestiae  apparent,  qua 
de  re  urina,  aut  in  vaginam  profluere  consuevit,  quotiescunque 
fedditur,  aut  pierumque  continuo  in  vaginam  instillat.  Fistu- 
lae  quae  mediam  vesicam  obtinent,  modo  longitudinalem,  modo 
transversalem  sequuntur  dlrectionem,  formamque  praebent  se 
milunarem ,  magnitudinemque  lentis ,  cerasi  nee  non  fabae ,  vel 
variam  omnino.  Fistulae  diametros  plurimum  unum  vel  di- 
midium  pollicem  metitur  adeoque  duos  pollices  attingere  potest, 
qnod  mirum  non  est,  eum  tota  fere  anterior  vaginae  pars  sae- 
pius  plane  defuerit. 

Facjle  autem  intelligi  potest,  hoc  malum  natura  sola  sanari 
non  posse,  quum  impedimenta  quaedam  difficillime  vincenda 
sanationi  obstent.  Etenim  tunicae  mucosae  jam  per  se  minus 
concrescunt  quam  aiiae  humani  corporis  membranae,  velut  sero- 
sae;  huc  accedit,  quod  urina,  continuo  discissae  vesicae  vagi- 
naeque  membranas  madefaciens,  chemica  sua  natura  easirritet 
atque  efficiat,  ut  margines  fistulae  callosi  fiant.  Aliud  quoque 
sanationis  impedimentnm  est,  quod  causae  illae,  quae  saepissime 
hoc  malum  progignunt,  substantiae  defectum  afferunt. 

Tum  vero  lochia  et  menstrua  sanationem  iucipientem  cohi- 
bent  ita,  ut  apertura  fistulosa,  quae  jam  claudi  fere  coepia 
est,  brevi  denuo  hiascat. 


(1)  Dieffenbach  !.  c.  p.  123, 

Sequelae   hujus    mali   partitn   locales   sunt,    partim   totum 

corpus   afficiuot.      Urina    enim ,     quae   perpetuo     in    vaginam 

insUllat,     tunioam    vesicae     mucosam    irritat    atque     callosam 

reddit,    cujus    io    suicis    interque    labia     pudendi   calculi    uri- 

narii  et  maximi  quidem  colliguotur.    Praeterea  singulare  quod- 

dam  exaothema  erysipelatodes  elflorescit,  excrescentiae  fungosae 

oriuntur,  quibus  etiam  part^s  perinaeo  adjacentes,  latera  interua 

crurum    atque   inguina  afficiuntur.     Tum    si    fistula  magno    est 

circuitu,  per  vaginam  solam  ferri  solet  urina,  unde  gravissimae 

stricturae  urethrae  fiunt.     Neque  minus  tristes  sunt  eae,   quae 

hoc  malo  in  toto  corpore  existant  sequejae;  dolores  enim  per- 

petui    ex   inflammatis    partibus   nati,    laborantes    nocte   diuque 

vexantes,   odor  foetidus  ac  paene  intolerabilis  circa  cubile  effu- 

sus,  necessitas  recipiendi  se  ab  humana  societate  in  solitudi- 

nem  — haec  omnia  efficlunt,  ut  vitae  aegrotas  pertaedeat.  Neque 

injuria  igitur   Ant.  Petit  (1)  mulierem    hoc  morbo  affectam   se 

ipsam    vix  ferre  posse,    asserit,  conjugi  vero   taedium  afferre 

neque  amplius  ejus  consuetudine  uti  posse,  tabescere,  virium 

exinanitione    lentaque    febri    confectam    vita    decedere.     Aliae 

mulieres  hoc  malo  laborantes,   si  Dieffenbach  audiamus,  in* 

dolentia,  aliae  rerum  humanarum  contemplione  afficiuntur,  aliae 

ex   religione  solatia  hauriunt;    sin  aliter,   desperatione  ductae, 

vitae  finem  imponerent. 

DIAGNOSIS. 

Talem  morbum  dod  solum  quum  initia  ejus  parva  adhuc  ac 
levia  exstiteruot,  sed  etiam  quum  morbus  valde  jam  progressus 
fuit,   saepissime  male  fuisse  perspectum,   vix  crederes.     Cujus 


(1)  Zl^mtU  ^tatt  5IB^anbIg.  iiber  bfc  (Bthnxt^WU  «nb 
^ranf^eiten  ber  (Sd^wangcren  k*  3{.  b.  ^ranj.  mit  ^lnmer- 
fnngen  o.  Stark.    Erfurt  1800.  Thl.  2.  §.  134. 

Tei  caiisa,  equidem  opinor,  non  tam  in  nimia  verecundia  qua- 
dani  aegrotarum  pudicitiaque,  accuratam  partium  inspec- 
tionem  non  comraittente,  ponenda  est,  quam  potius  in 
medicorum  negligentia,  qui  non  commode  explorationem  inter- 
nam  adhibuerunt  vel,  quod  multo  pejus  est,  non  conjicere 
quidem  valuerunt,  urinae  incontinentiam  etiam  ab  aliis  causis, 
praeter  vesicae  paralysin,  pendere  posse. 

De  hac  re  Naegele  (1)  aliquoties  se  expertum  esse  dicit, 
mulieres  isto  malo  laborantes  per  multos  annos  unguentis, 
vesicatoriis,  cantliaridum  usu  interno,  aliisque  medicamentis,  a 
medicis,  inspectione  partium  affectarum  plane  omissa,  tractatas 
esse.  Attamen  morbus  facile  cognosci  potest.  Nam  digitus 
unus  in  vaginam  illatus  fistulae  aperluram -invenit,  et  si  haec 
satis  magna  est,  in  vesicam  quoque  pergere,  et  catheterem 
per  urethram  in  vesicam  inductum  sentire  potest.  Sed  quum 
fistulae  apertura  parva  est,  diagnosis  jam  difficilior  est;  quum 
autem  iiquidum  quoddam  colore  tinctum  in  vesicam  injeci- 
mus  id  [>er  vaginam  effluere  cernimus. 

.  Sedes  vero  fistulae  parvae  difficillima  est  inventu,  quare 
summa  patientia  quam  maxime  necessaria  est.  Itaque  Du- 
puytren  speculo  suo  in  vaginam  introducendo  usus  est,  quo 
facilius  tocam  fistulae  cognosceret. 

PROGNOSIS. 

In  prognosi  pronuntianda  naturae  praecipue  fistulae  respici- 
enda  est;  est  enim  de  parvis  fistulis,  nijlkim  substantia  defec- 
tum  perpessis,  melior  prognosis  constituenda,  quam  de  majoribus 
cum  magno  substantiae  defectti.  Earum  vero  fistularum,  quas 
secundo    posui    loco,    curationem ,    quamquam  medici   priorum 


(1)  Naegele  I.  c. 

aetatum  fieii  non    posse  putabant.  hac  tamen  aetate  prcspere 
evenisse  infra  exponam. 

Diuturnitas  quo  que  fistularum  in  cnratione  consitleranda  est, 
sunt  enim  nuper  ortae  faciliores  curatu,  quam  vetuslae,  qnarum 
margines  callosi  et  quae  ita  torpidae  sunt,  ut  difficillime  con- 
crescant.  . 

Nec  minus  dignae,  quae  respiciantur,  sunt  causae  fistulae. 
Itaque  fistula  ex  lapide  orta,  ubi  causa  remota  est,  sponte 
interdum  exolescit.  Si  contra  uteri  carcinoma  ad  vesicam 
patuit  vaginaraque  perforavit,  prognosis  pessima  est,  quum 
malo  tam  longe  progresso  artem  nostram  nullo  modo  obviara 
ire  posse  constet.  Quod  denique  et  ad  constitutionem  et  ad 
aetatem  aegrotae  attinet,  in  laborantibus  non  admodum  aetate 
provectis  et  morbis  non  penitus  confectis,  humoribusque  non 
depravatis,  prognosis  melior,  quam  si  contra  est. 

Aliorum  et  quidem  insanabiiium  morborum  complicationem, 
ut  phthisis  renalis,  malam  aiferre  prognosin,  faciie  intelli- 
gitur. 

Traumatica  vero  reactio,  quae  operationis  varias  methodos 
sequitur;  parum  coramuniter  respici  solet.  lufelicem  tamen 
exitum  nulla  alia  re  nisi  operatione  adductum  esse,  vel  peri- 
tissimi  chirurgi  saepius  experti  sunt.  Interdum  etiam  accidit, 
ut,  surama  cura  adhibita,  bonum  secum  exitum  non  semper  ferat 
operatio.  Hujusmodi  tamen  exceptiones  neminem  abhorrere 
debent,  quum  nihil  aliud  declarent,  quam,  quod  onmibus  gra- 
vibus  malis  commune  est,  prognosin  utique.  certam  esse  nullam. 

CURATIO. 

Ut  jam  supra  diximus,  hic  morbus  prioribus  quidem  aelati- 
bus  ab  ipsis  prineipibus  artis  nostrae  insanabiiis  habitus  est, 
atque  de  hac  re  Ant.  Petiti(l)  verba  referre  mihi  liceat,  qui 


(1)  Anton  Petit  1.  c. 

ait  „Si  aperlura  fistulae  (scilicet  vesico  -  vag.)  sphinctcrem 
vesicae  transgressa  est  aut  si  in  corpore  ipso  vesicae  sita  est, 
morbum  paullulo  leviorem  quidem  reddere  possumus;  de  cura- 
tione  vero  radicali  omnino  cogitandum  non  est,  quia  non  est 
penes  nos  margines  fistulae  vulnerare  et  in  locum  tam  abditum 
cauteria  inferre. 

Itaque  mirum  non  est,  ipsos  viros  illos  ut  Boyle,  Ett- 
miiller,  inter  omnes  Fridericum  Hoffmann  illi  remedio, 
quod  ab  Henrico  at  Heer  tam  celebratum  est,  confisos  esse, 
Constitit  enim  hoc  re^edium  ex  pulvere  bufonis  alicujus,  adhuc 
vivi,  combusti,  qui  sacculo  inclusus  in  coHo  gerendus  erat  (1). 

Ifaque  plerumque  medici  satis  se  fecisse  putabant,  si 
magnum  instrumentorum  et  remediorum  numerum  ad  diminu- 
endas  molestias  proposuerunt,  quae  Omnia  tamen  parum  levationis 
aegrotis  attulerunt. 

Jam  vero  hanc  curam  paliiativam  fusius  exponere  mihi 
iicebit. 

CURATIO  PALLIATIVA. 

Multa  praecipue  receptacula  urinae  inventa  sunt,  quibus 
vis  obnoxia,  quam  urina  in  partes  exercet  vicinas,  removeatur. 
Attamen  paene  omnia  haec  receptacula  in  usum  vocari  non 
possunt,  quod  plus  minusve  aegram  quiete  sedere  vetant,  parles 
vicinas  modo  premunt  intolerabile ,  in  motibus  corporis  variis 
loco  moventur.  Receptaculum  urinae  ut  muiieribas  utililatem 
quandam  afFerre  possit,  rimam  pudendi  plane  claudere,  omnibus 
partibus  arcte  se  adjungere,  urinae  in  variis  corporis  motibus 
e  vagina  exitijm  cohibere,  neque  ullum  dolorem  facere  dehet. 
Receptacula   vero  valde  artificialia   et  composita  (2)   a  Fried 


(1)  Naegele  I.  c. 

(2)  ®.  Rust  Jr>anmi<S)  bet  Chirurg.  Bd.  14  ©.  158.  — 

sen.  Fried  jun.  Koehler,  Boettufaer,  Stark,  Juville, 
Gerdy,  Verdier  prcposita  inutilia  sunt  atque  adeo  dolores 
augent. 

Unicum  remedium,  quod  aegrotarum  statum  sublevat  paulln- 
lum,  est  spongia  in  vaginara  illata,  quae  si  urina  corapleta  sit, 
cum  altera  mutanda  est,  Itaque  complures  adesse  spongias  ne- 
cesse  est,  quae  aqua  frigida  aut  solutione  diluta  calcariae  ehlo- 
rinicae  abluendae  sunt,  ut  foetor  urinosus  diminuatur.  Nocte 
per  urethram  catheter  yesicae  imponendus  est,  qui  ne  urina 
accumuletur  in  vesica,  cum  vase  aliquo  connectatur.  Attamen 
vero  aegrota  cubitu  supino  uli  non  potest,  ne  urina  per  vagi- 
nam  effluat.  - 

Ad  excoriationes,  quae  interdum  in  tunica  mucosa  vaginae 
animadvertuntur  et  ad  inflammationes  erysipelatodes  partium 
vicinarum  balnea  tepida  adhibenda  et  injectiones  tepidae  in  va- 
ginam  immiltendae  sunt.  Vis  obnoxia,  quam  exercet  hic  mor- 
bus  in  totum  corpus  et  quae  curalione  locali  et  palliativa 
amoveri  non  potest,  velut  febris  lenta  et  morbi  spastici,  secun- 
dum  therapiae  generalis  leges  tractanda  est. 

Hanc  curationem  vero  palliativam  statum  miserrimum  ae- 
grotae  parum,  ne  dicam  minime,  sublevare  posse,  facile  est  in- 
tellectu.  Itaque  haecce  curatio  nunc  temporis  solummodo  tum 
adhibenda  est,  cum  timida  quaedam  aegrota  curationi  radicali 
nullo  modo  se  subjicere  velit.  Nam  nostris  diebus  fistula  ves- 
vag.  nulla,  nisi  vicinarum  partium  summa  dissolutio  acces- 
serit,  insanabilis  habenda  est,  ac  ne  tum  quidem,  si  permagnum 
habuerit  circuitum  multamque  amiserit  substantiam.  Quis  enim 
quaeso,  propterea  quod  una  curatio  ad  irritum  ceciderit,  etiani 
alteram  aut  tertiam  eundem  habituram  exitum  praedicere  velit? 

DE  PRAEPx^RANDA  OPERATIONE. 

Tempus  ad  operationem  faciendam  aptissimum  sit,  maxirae 
necesse  esse,  facile  quisque  intelligit.     Sunt  enira  morbi  nonnulli. 


ir 


qui  ante  operationeoi  instituendam  curari  debent,  velut  pelvis 
ossium  caries,  syphilis,  fluor  albus  malignus,  slricturae  urethrae 
aliaque.  Fistula  praeterea  in  puerperio  operalionem  non  statim 
admittit;(l)  nam  tum  si  fieret,  praeterquam  quod  multa,  quo- 
minus  vulnus  concrescat,  impediunt,  fluor  lochialis  accederet, 
qui  inflammationem  ad  curationem  adhaesivam  necessariam  sup- 
primil.  Vis  quoque  medicatrix  naturae  fistulam,  etiamsi  non 
semper  claudere,  tamen  dimjnuere  valet,  duomiodo  apta  ad 
naturae  vim  adjuvandam  curandi  ratio  adhibeatur. 

Deinde  morbos  et  locales  lenire  et  generales,  qui  hoc 
malo  provocantur,  levare,  maxime  opus  est.  Ad  quos  refertur 
et  vaginae  exquisita  quaedam  irritabilitas,  quae  tepidis  injectio- 
nibus  levatur,  et  permagna  virium  exinanitio,  quae  remediis 
sedantibus  et  leniter  roborantibus  tollenda  est. 

De  situ,  qui  inter  operationem  aegrotae  observandus  est, 
variae  sunt  opiniones.  NonnuIIi  quidem,  inter  quos  Schreger, 
Velpeaunominandi  sunt,  situm  commendant  abdominalem;  plurimi 
aulem,  quae  ad  sectionem  lateralem  adhibetur,  eam  posituram 
praeferunt.  Quura  reliquae,  quae  ad  operationem  faciendae  sunt, 
praeparationes  eaedem  sint,  quae  in  simi|ibus^  operatiouibus 
adhiberi  solent,  hic  pluribus  proponi  non  possunf.  Argenlei 
autem  catheteris  introductio  aptissima  est,  partim  ut  omnis  e 
vesica  urina  educatur,  partim  ut  singulae  fistulae  partes  hoc  in- 
strumento  discernantur. 

OPERATIO  FISTULAE-VES.  VAG. 

Permultum  interest,  ulrum  fistula  ves  -  vag.  aliqua  recens 
nata  an  inveterata  sit,  utrum  substaniiae  defectus  adsit,  necne. 

Indicationes  gravissiraae,  quibus  satisfieri  oportet,  hae 
sunt : 


(1)  <B.  Kilian  1.  c. 

-1)     Margines    fistulae    callosi    ad    sanationem    apti    reJdendi 
sunt. 

2)  Impediendum    est,    quominus  urina  per  fistulara  in  vaginam 
effluat. 

3)  Margines  fistulae  ita  adpropinquare  debent,    ut  coalescere 
possint. 

Si  fistulae  sunfe  recentes,  h.  e.  si  margines  earum^nondum 
callosi  facti  sunt  neque  defectus  substanliae  adest,  cathetere 
flexlljili  per  urethram  in  vaginam  immisso,  quo  vesica  semper 
relaxata  sit,  sanatio  interdum  perficitur.  Hoc  respiciens  Rich- 
ter  (1)  inslrumentum  quoddum  a  Desault  inventum  commendatj 
quo  Catheter  in  mulieribus  ifa  figalur,  ut  loco  moveri  non 
possit.  Aegrota  autem  cubilum  supinum  adhibere  non  poteist, 
ne  urina  in  vaginam  fiuat. 

In  fistulis  vero  curandis  receniibus,  ubi  substantiae  defectus 
jam  adest,  Desault  (2)  traclalionem  quandam  proposuit,  quae 
utilis  videtur  esse.  Nara  Desault  usu  conlinuo  catheteris 
flexibilis  se  impediiurum  esse  putat,  quominus  urina  in  vaginam 
inlret  et  ad  conjungendos  fistulae  raargines ,  vaginam  lino  con- 
voluto  aut  linteo  implere  vult,  quo  fiat,  ut  apertura  fistulae  rolunda 
in  fissuram  transversalem  mutetur.  „Opus  est  vero"  ait  Rich- 
ter(3)  ,.constantia,  nam  rarissime  sanatio  perfecta  ante^  dimidium 
vel  unum  annum  exspectari  iicet,  id  quod  et  Desault  compro- 
l)avit.  — -  Hac  vero  ralione  propositum  non  semper  assequi, 
saepissime  medici  experiebanlur.'  Nam  si  margines  fistulae  jam 
callosi  factl  sunt,  quod  plurimum  occurrit,  consanatio  non  fit; 
sed  raagines  etiam  recentium  fistularum,    quorum  apertura   est 


(1)  ©.  Rit;hter's  5lnfang^^grmtbe  tcr   ^"itnbarjrteifimrf. 
Bd.  \l.  §.  389. 

(2)  (3.  Desaulfs  an^crlefene  d){rnrg.  9?3al;rncl)mnngcrt.    51. 
b.  'S^ran^     Frankfurt  I79S.  Bd,  V.  (^,  GO, 

(3)  Richter  I.  c.  §.  390. 

longitudinalis,  vagina  differta,  magis  a  se  distant.  Eliam  ne- 
cesse  est,  linum  aut  linteum  e  vagina  removeri  saepius,  ut 
illuvie  purgentur,  unde  sanatio  valde  irapedilur»  Itaque  cliirurgi 
celeberrimi,  Iias  difficuUates  probe  perspicientes,  ut  methodum 
aliquam  operationis  invenirent,  quae  optatum  afferret  eventura, 
operam  dederunt.  Quem  ad  finem  quatluor  genera  opcrationum 
adhibita  sunt:  sutura  cruenta,  cauterium,  transplantatio  substan- 
liae  organieae,  qua  apertura  claudatur,  denique  praeclusio 
vaginae  oriScii. 

1)  De  operatione  fist.  v.  v.  per  suturam  cruentam. 

Henricus  ab  Roonhuyse  (1)  primus  fuit,  qui  suturam  prc- 
posuit  eruentam.  Primum  speculo  vaginam  dilatare  vult,  tura 
instrumento  quodam  margines  circumcidere  et  per  acus  ex 
eaule  pennae  olorinae  paratas  suturam  adhibere  circumvolutam. 
Tum  vulnus  lino  communi,  oleo  tepido  balsamico  immerso, 
tegendum,  vagina  spongiis  implenda  est.  Aegrotara  quiete  in 
lecto,  donec  sanatio  perfecta  sit,  niauere  jubet.  Ilaque  ope- 
ratlo  ipsa  parum  descripta  est. 

Etiara  Fatio  (2),  qui  hanc  operationem  bis  prospero  eventu 
se  fecisse  affirmat,  lougius  eam  non  exposuit. 

Voeiter  (3)  magines  vulneris  sutura  conjungere  nodosa  et 
tum  catheterem  per  urethram  in  vesicara  imponere  proposuit. 

Schreger  (4)    parva    parte    marginis    fistulae   per  forficem 


(1)  Hendrick    van    Roonhuyse   Heel-konstige  Aanmerkingen 
betreffende  de  Gebreekken  der  Vrouven.     Amsterdam  1603. 

(2)  Joh.  Faiio.    ^t\m\]d)  ^  ijerniinfttge  ^Bc^ernittter.    Ba- 
sel  1752. 

(3)  Christoph   Voelter.     3teu    etoitrtete    .§eBammenfd&iile. 
Stuttgart  1722.     Th.  III. 

(4)  Schreger.    mimUn  be^  cl)irurg.  (^iinic,  p  ©rfangcrt. 
Erlangen  1817.  @.  78, 

ablata,  optimo  evenlu  sutura  pellionum  usus  est,  quam  acu 
convexa  et  forcipe  quodam  perfecit. 

Praeterea  Naegele  (1)  in  cadaveribus  nonnulla  genera  hu- 
jusce  operationis  fecit  neque  est  infitiandum  ea  quae  proposuit, 
magni  esse  facienda.  Altamen  hae  operationes  iu  vivis  non- 
dum  repetitae  sunt.  Quam  ad  perliciendam  operationera,  ca- 
thetere  argenteo  in  vesicam  immisso,  forfice  acula  angulus  vul- 
neris  posterior  et  cultello  angulus  anterior  inciditur  maginesque 
vulneris  scarificantur. 

Margines  fistulae  diversa  conjungere  ratione  Naegele 
proposuit: 

1)  Forcipe  proprio,  qui  in  parte  anteriore  foliis  latis  instructus 
est.  Hisce  foliis  aculei  infixi  sunt,  qui  forcipe  clauso  nlar- 
gines  fistulae  connectunt. 

2)  Acu  propria  manubrio  instructa,  qua  filum,  quod  postea 
nodo  conjungitur,  per  margines  vulneris  duci  potest. 

3)  Forcipe  illo  et  filo  simul  adhibito,  filum  enim  per  folia  for- 
ficis  perforata  ducitur. 

4)  Sutura  circumvoluta,  quam  ad  imponendam  Naegele  forcipe 
ad  dimensionem  pelvis  curvato,  in  quo  acus  semilunaris 
infixa  est,  utitur.  Ne  parles  vero  vicinae  acubus  acutis 
laedantur,  vagina  lino  implenda  est. 

Praeterea  Naegele  modum  proposuit  operationis,  quo,  si 
apertura  fistulae  in  pariete  posteriore  vesicae  sita  est,  margines 
ex  superficie  interna  vesicae  ligaturis  conjungantur.  Hanc  ope- 
rationem  in  libro  suo  jam  commemorata  Naegele  commodius 
descripsit. 

Ehrmann  optimo  cum  eventu  sutura  nodosa  usus  est,  quam 
acubus  convexis,  quae  in  teuaculo  ab  Roux  descrlpto  munitae 
erant,  perfeeit. 


(1)  Naegele  I.  c 

Novissimis  temporibus  Cel.  Dieffenbach  sutura,  quam 
in  duabus  fistulis  permagnis  adhibuit,  felieissimos  effectus  ad- 
duxit.  Nam  vagina  hamis  educta,  apertura  fistulae  inter  labia 
minora  vulvae  sita  erat;  tum  parva  parte  marginum  cultello  ab- 
lata,  suturis  adhibitis,  fistula  intra  paucos  dies  clausa  est, 
foramine  tantummodo  parvo  relicto,  quod  in  una  aegrota  sutura 
iterata,  in  altera  aegrota  tinetura  Canlharidum  saepius  adhibita, 
omnino  evanuit. 

Ouum  vero  saepissime  incidat,  ut  suturae,  si  margines 
valde  tenues  sunt,  perscindant,  Dieffenbach  ligaturam  pro- 
posuit  circularem,  quam  iu  fistula  urelhro-penali  oplirao  eventu 
jam  adhibuit  alque  hoc  niodo  perfecit:  acus  convexa  filo  in- 
structa  haud  procul  a  margine  transfigitur  et  circa  marginem 
totum  ducitur.    Tum  filum  modis  duobus  connectitur. 

2)   De  operatione  fist.  ves-veg.  per  eauterium. 

Inter  omnia  cauteria  lapis  causticus,  lapis  infernalis,  ferrum 
candens,  tinctura  cantharidum  saepissime  ad  hancce  operationem 
in  usum  vocata  sunt.  Utrura  hoc  an  illud  adhibeatur  cauterium 
mullum  ihterest,  cum  vis  eorum  valde  diversa  sit.  Itaque  non 
ineptum  esse  videtur,  de  eorum  vi  pauca  exponere. 

Lapis  caustieus  putrefactionem  producit  atque  vim  vitalem 
ita  supprimit,  ut  reproductiva  non  existat  inflaramatio,  qua  de 
re  hoc  cauterium  ad  destruendas  formationes  spurias  (pseudor- 
ganisationes)  et  partes  degeneratas  aptissimum  est,  Ad  sanan- 
dam  vero  fistulam  ves-vag,  hoc  remedio  nos  uti  non  posse, 
quod  inflammatione  reproductiva  opus  sit,  haud  difficiie  est 
intellectu. 

Lapis  infernalis  partium  reactiones  auget,  inflammationem 
activam,  suppurationem  bonam  provocat. 

Vis  ferri  candentis  violenta  est,  partes,  quas  tetigit,  subito 
exarescunt;    inflammatio,    quam  excitat,   sthenica,    late  propul- 

gata  suppuratlonem  productivam  nec  non  copiosam  progignit, 
Applicationem  vero  ferri  candentis  ad  vaginam  cautissime  item- 
que  aceuratissirae  et  celerrime  fieri  necesse  est.  Saepissime 
etiam  accidit,  ,ut  effectus  Iiujus  cauterii  iatius  pateant,  quara 
opus  est.  Tandem  vero  ferrum  candens  aegrotae  constantiam 
facile  conquassare  potest,  dum  lapis  infernalfs  aegrotis  nullum 
terrorem  injicit.  Atque  vis  lapis  infernalis,  etsi  uon  tam  fortis 
quam  ferri  candentis,  superficiem  tamen  quandam  callosam  de- 
lere  atque  produclivam  inflammationem  provocare  potest.  Oua 
de  re,  equidem  opinor,  argentura  nitricum  tum  est  praeferen- 
dum,  quum  fistulae  parvae,  quarum  circuitus  tres  lineas  non 
transgreditur,  claudendae  sunt,  sed  ad  sanandas  fistulas  majo- 
res,  ubi  inflammatione  valida  opus  est,  ferrum  candens  nullo 
alio  cauterio  mutandum  est. 

Ouod  attinet  ad  tincturam  cantharidum,  Cel.  Dieffenbach 
uno  quidem  in  casu,  iioc  cauterio  solo  adhibito,  fislulam  par- 
vam  sanavit;  in  plerisque  vero  casibus  hoc  cauterium  alias 
operationes  tantum  adjulurum  esse  existimo. — ^Dupuytren  cau- 
terio  in  curandis  hisce  fistulis  eadem  curationis  ratione,  qua 
in  fistula  rectovesicali,  usus  est.  Per  speculum  enim  in  vagi- 
nam  immissum  ferrum  candens  aut  lapis  infernalis  per  apertu- 
ram  fistulae  usque  in  vesicam  urinariam  introducilur,  ut  inflam- 
mentur  et  intumescant  margines.  Tum  per  catheterem,  qui 
postea  non  edueitur,  aqua  tepida  in  vesicam  injicitur.  Operatio 
quinque  aut  sex  diebus  post,  si  res  exigit,  repetitur. 

Ouum  vero  haec  curationis  ratio  non  semper  sufficeret  et 
quum  muUis  in  casibus  margines  fistulae  intra  aliquot  dies 
vi  quadam  comprimendi  essent,  Lallemand(l)  ad  hunc  finem 
instrumentuin  quoddam,  cui  noraen  tribuit  „Sonde  -  airigne" 
descripsit. 


(])  S,  Laliemaml  !.  c. 

Operationem,  qualem  Lallcmand  perfecit,  jam  fusius 
exponere  mihi  liceat. 

Primura  Lallemand  fislulae  imaginem  in  ceram  sibi  expri- 
mit,  quo  cognoscat,  qualis  sit  circuitus  aperturae  fistulosae  et 
quantum  fistula  ab  orificio  vaginae  distet.  Tum  margines  fistu- 
lae  lapide  infernali  aliquot  intra  dies  irritat,  donec  inflam- 
inatio  intraverit,  atque  instruinentura  suum  imponit,  Hoc  in- 
strumentum  ex  tribus  partibus  est  compositum:  quarum  prima 
impedit,  ne  margines  fislulae  urina  humectentur,  allera  locum 
acnum,  tertia  filorum  lorum  obtinet.  Itaque  hoc  instrumento 
adhibito,  niargines  fislulae  adpropinquantur  et  coraprimunlur. 
Quinque  aut  sex  diebus  interposilis,  ne  partes  inflanimatione 
molliores  redditae  plane  dirumpanlur,  instrumentum  aufertur. 
Si  instrumenli  primus  :usus  non  sufficiat,  saepius  id  adhibere 
licet.  Uno  in  casu,  quo  Lallemand  hoc  instrumento  usus 
est,  perfecta  sanatio  consecuta  est. 

Attamen  hujus  inslrumenti  applicatio  valde  dolorifica  est, 
accedei'e  eliara  potest  facillime  ut  vis,  quam  exercet,  tanta 
sit,  ut  partes  inflammatae  dirumpi  possint. 

Oua  de  re  Dupuytren  (1)  instrumentum  quoddam  sim- 
plicius ,  quo  haec  incommoda  vitantur  ejt  quo  intra  paucos 
dies  fistuia  veS.-vag.,  quae  cauterio  diminuta  quidem  sed  plane 
sanata  non  erat,  sine  doloribus  remota  est,  in  usum  vocavit. 
Sed  in  transversalibus  tantura  fislulis,  quae  in  collo  vesicae 
aut  in  urethra  sitae  sunt,  hoc  instrumento  uti  possumus,  dum 
illa  sonde-airigne  quovis  ^esicae  loco  adhibpri  atque  facile  ita 
mutari  potest,  ut  etiara  longitudinales  fistulae  ea  tractentur. 

Lapide  canslico  de  Czekiersky  (2)  hoc  modo  usus  est. 
Urina  ex  vcsica   eraissa,   cultellum  in  vaginam  introduxit,  quo 


(1)  S.  Ro/he  et  Sanson  I    c. 

(2)  S.  Rusi's  v^anfebiid)  i.  c. 

margines  fistulae  eircumcidlt.  Tum  lapis  causticus  in  lino 
muKitus  in  vaginam  usque  ad  vulnus  intulit;  ne  vero  laplde 
caustico  liquefacto  vaglna  laederetur,  eam  lino  implevit.  — 
Ehrmann  inflammaiionem  marginum  vulneris  eo  perficere 
voluit,  ut  penfcillo  in  liquorem  hydrargyri  nitrici  oxydati  im- 
menso  eos  tangeret;  altamen  hoc  experimentum  frustra  erat. 
Sanatiouem  vero  perfectam  sutura  cruenta  attulit.  Uno  in  casu 
Cel,  Dieffenbach  tinctura  cantharidum  adhibita  et  cathetere 
in  vesica  urinaria  manente,  fistulam  vesico-vaginalem  elausit. 
Aliis  in  casibus  hoc  cauteriumj  sutura  jam  adhibita,  eflfectum 
optatum  adduxit. 

3)    De  transplantanda  substantia  organica  ad  clan- 
dendam  fistulam  ves.-vag. 

Jobert(l)  primus  fuit,  qui  non  solum  hanc  operationem 
proposnit  sed  etiam  eam  uno  in  casu  feliciter  adhibuit.  Ouam 
ad  perficiendam  operationem  Jobert  lobo  cutaneo,  ex  uno 
labio  pudendi  exlerno  desumpto,  usus  est,  qui,  pubibus  de- 
tonsis,  inversus  et  compluribus  suturis  ad  margines  aperturae 
fi^ulosae  alligatus  est. 

Huic  methodo  Cel.  Dieffenbach (2)  alias  a  se  inventas 
adjecit,  quae  sequuntur: 

a.    De    transplantanda.  membrana    mucosa    vesicae 
urinariae, 

In  fistulis  non  admodum  magnis,  quae  adhuc  digitum  in- 
dicem  inlrare  sinunt  et  ubi  plica  vesicae  urinariae  parva  aper- 
turam   intrat   atque   loco   alicui  jam   adhaeret,   haec   methodus 


(1)  e.  Jobert  I.  c. 

(2)  (S.  mtxm  ^titnm  1836.  Nro.  36. 


V    t    T    A. 


Ego  Gustavus  Adolplius  Weise  anno  MDCCCXVI, 
die  duodevicesimo  ante  Calendas  Julias  Berolini  natus 
sura  patre  Augusto,  matre  Charlotta  e  gente  Otting, 
quos  parentes  vivos  et  integros  Peus  optimus  maximus 
hucusque  mihi  servavit  atque  diutissime  utinam  con- 
servare  velit.  Fidem  conJBteor  evangelicam.  Per  octo 
annos  Gymnasium  frequentavi  Friderico  -  Werderanum, 
quod  Berolini,  tunc  directoribus  illustrissimis  Zimmer- 
mann  et  Ribbeck,  floret.  Testimonio  maluritatis  in- 
structus  anno  MDCCCXXXV  mense  Majo  civibus  insti- 
tuti  medico  -  chirurgici  Friderico  -  Guilelmiani  adgcriptus 
eum,  ubi,  ad  rem  medicam  et  chirurgicam  incumbens,  hosce 
viros  illustrissimos  audivi: 

Cel.  Wolff  de  hodegetice,   logice,   psychologia;   III 
Link  de  botanice,  historia  naturali,  methodologia  roedica; 


Cel.  Turte  de  physice  et  pbarmacia;  III.  Mitscherlich 
de  chemia;  Cel.  Schlemm  de  osteologia,  syndesmologia, 
splanchnologia,  de  anatomia  organorum  sensuum;  111.  J. 
Blueller  de  anatomia  et  universa  et  organorum  sensuum 
et  comparata  nec  nou  de  physiologia.  In  arte  cadavera 
rite  secandi  111.  Mueller  ei  Schlemm  mihi  duces 
fuere. 

Praeterea  has  frequentavi  scholas:  111.  Lichtenstein 
de  zoologia;  111.  Schulz  de  botanice;  111.  Fr.  Hufeland 
de  pathologia  generali,  semiotice,  therapia  tam  generali, 
quam  speciali;  111.  Osann  de  materia  medica,  de  fontibus 
medicatis,  de  auxiliis  in  repentinis  vitae  periculis  afferen- 
dis;  Cel.  Eck  de  physiologia;  111.  Horn  de  pathologia  et 
therapia  speciali,  de  morbis  syphiliticis  et  psychicis;  Cel. 
Casper  de  arte  formulas  medicas  concinnandi  et  de  me- 
dicina  forensi;  111.  Kluge  de  arte  fascias  rite  imponendi, 
de  ossibus  luxatis  et  fractis,  de  chirurgia  generali,  de 
arte  obstetricia,  de  aciurgia;  111.  Juengken  de  chirurgia 
speciali,  de  aciurgia,  de  ophthalmiatrice;  Exper.  An- 
gelstein  de  operationibus  ophthalmiatricis;  111.  Hecker 
de  Celsi  libris,  de  Burserii  institutionibus,  de  historia 
medicinae;  Cel.  Froriep  de  anatomia  chirurgica.  Exer- 
citationibus  clinicis  medicis,  chirurgicis,  obstetriciis,  oph- 
thalmiatricis,  medico-forensibus  interfui  virorum  illustrissi- 
morum  et  celeberrimorum  Bartels,  Wolff  jun.  Osann, 
Rust,  Dieffenbach,  de  Graefe,  Kluge,  Jueugken, 
Wagner. 

Quod   ad  rem  veterinariam   pertinet,   scholas   audivi 
111.  Gurlt  de  anatomia  animalium. 


Quibiis  omnibus  viris  honoratissimis  gratias  quam 
maximas,  ago  semperque  babebo. 

Nunc  vero  tentaminibus  tam  pbilosophico  quam  me- 
dico  et  examine  rigoroso  superatis,  spero,  dissertatione  et 
controversiis  rite  defensis,  fore  ut  summi  in  medicina  et 
chirurgia  honores  in  me  conferantur. 


T  B  E  S  E  S. 


1.  Amputatio,  quae  serius  instituitur,  melior  quam  quae 
maturius. 

2.  Hydrargyriasis  largo  Mercurii  usu  curanda. 

3.  Homoeppathia  fortasse  magis  prodest,  quam  obest. 

4.  Signa   ex  Auscultatione,   si  pulsibus  repugnant,    non 
multum  valent. 

5.  In  hernia  mobili  operatio  plane  rejicienda. 

adhibenda  est.  Quem  ad  fineni  raarginibus  tinctura  canthari- 
dum  saepius  illitis  inflammatio  provocanda  et  membrana  vesicae 
urinariae  hamulo  in  aperturam  saepius  ducenda  est. 

b.    De  transplantanda  membrana  mucosa  vaginae* 

Hanc  melhodum  Cel.  Dieffenbach  iis  casibus  destina- 
tam  esse  vult,  in  quibus  tota  paries  anterior  vaginae  aut 
maxima  ejus  pars  ila  deleta  est,  ut  raargines  nec  instrumentis 
nec  suturis  conjungendi  sint.  Haec  methodus  loco  commemo- 
rato  coTnmodissime  exposita  est. 

4)    De   claudendo  orificii  vaginae  ad  sanandam  fis- 
tulam  ves.-vag. 

Vidal  ^e  Cassis  nuperrime  operationis  methodum  singula- 
rem  proposuit,  ubi  subslantiae  defectus  tantus  est,  ut  nulla 
alia  operatio  eum  restituere  possit.  Hisce  in  casibus  orificium 
vaginae  claudere  jussit,  quo  tota  vagina  in  receptaculum  urinae 
aherura  vertatur. 

Hac  methodo  sola,  quae  Episiorrhaphiae  illi,  a  Fricke 
in  curando  uteri  prolapsu  adhibitae,  non  dissimSIis  est,  devasta- 
tiones  tristissimas,  quae  partum  difficilem  nonnunquam  sequun- 
tur,  in  nonnullis  casibus  sublevari  posse,  facile  elucet.  Itaque 
adversarii,  qui  Vidal  ridiculum  hoc  ob  propositum  reddere 
studuere,  re  vera  non  intellexerunt,  quam  ingeniosa  haee 
methodus  fuerit.  Nam  haeic  operatio  parvis  fistulis  minime 
destinata  est,  sed  potius  casibus  desperatissimis,  ubi  melius 
est,  hanc  adhibere  methodum,  quam  aegrotas  vitam  tam  mise- 
ram  amplius  degere  pali. 

Atque  Cel.  Dieffenbach,  vir  ingeniosissimus,  hujus  ope- 
rationis  virtutes  probe  perspiciens,  uno  in  casu  eam  perfecit,  ubi 
omnes  reliquae  methodi  vanae   fuerant.    Itaque    non  ineptum 

esse    mihi    videtur,    de    Iiac   re  plura    referre,    cum    mihi    ipsi 
conligerit,  ut  bqnum  eventum  hujus  operationis  conspexerira. 

HISTORIA  MORBI. 

Anna  Rohm,  triginta  quatuor  annos  nata,  ante  sex  annos 
partu  difficillimo,  instrumentis  adhibitis  nullis,  rupturam  vesicae 
urinariae  et  vaginae  perpessa  est.  Cujus  niali  atrocitate  eoacta 
mense  Augusto  MDCCCXXXVil  Berolinura  aegrota  profecta 
esf,  ut  auxilium  a  nosodochio  Caritatis  peteret. 

Aegrota  horribilem  praebuit  adspectum;  nara  partes  geni- 
tales  sicut  latera  interna  femoris  semper  madentia  exanthemale 
rubro,  erysipelatoso  tecta  erant;  neque  minus  omnes  hujus 
mali  sequelae  et  quidem  maximae  aderant.  Exploratione  interna 
instituta,  tanta  fistula  ves.-vag.  reperta  est,  ut  vesica  urinaria 
et  vagina  unara  tantummodo  cavitatem  formarent;  praeterea 
prolapsus  parietis  anterioris  vesicae  et  tanta  strictura  poste-_ 
rioris  partis  vaginae  adfuit,  ut  specillum  ne  tenue  quidem  in- 
trare  posset. 

Ouum  vero  ad  sanandas  hasce  fistulas  permeabilitas  satis 
magna  vaginae  opus  sit,  vaginam  spongiis  ceratfs  dilatare  me- 
dici  Nosodochii  studaere,  quae  tamea  res  ma!e  processit,  cum 
inflammationes  et  dolores  vehemeutissimi  exorirenlur. 

Itaque  aegrotaj  quod  morbus  ejus  insanabilis  habitus  est, 
domum  rediit. 

Cel.  Dieffenbach  vero,  quura  ex  itinere  reversus  esset 
et  de  statu  hujus  aegrotae  comperisset,  hunc  morbum  haud 
msanabilem  putans,  illam  aegrotam  Berolmum  anno  praeterlapso 
revocavit. 

Quo  facto,   Cel.  Dieffenbach,   quum  intelligeret,   stric-- 
turam  vaginae  operationem  aliquam  directam  non  admittere  et 
substantiae   defectum  nimium  esse,    quam  ut  fistula  via  solita 
clauderetur,   ea,   quae  Vidal  proposuit,    apud   istam  aegrotam 
perficere  statuit. 

Itaque  Jie  XVII  mensis  Augusti  ferrum  candens  non 
solum  ad  labia  pudendi,  sed  etiam  ad  partem  anteriorem  vaginae 
applicatum  est',  qua  operatione  orificium  vaginae  primo  quldem 
tempore  clausum  erat  et  urinam  per  urethram  aegrota  emittere 
potuit;  atlamen  brevi  post  urina  per  vaginam  effluere  alque  in- 
flammationera  plasticam  destruere  coepit.  At  major  orificil 
vagina  pars  ferro  candente  obstructa  erat;  in  commissura  tan- 
tummodo  posteriore  vulvae  margines  inter  se  fere  unum  et 
quadrantem  digitum  disjuncti  erant.  Valetudo  aegrotae  intra  hoc 
tempus  "omnino  bene  se  habuit,  ila  ut  curatio  generalis  institui 
non  oporteret. 

Mense  OctoLre  ferrum  candens  iterum»  et  mense  Novembre 
tertium  adhibitura  est.  Dolores  vehementissimi,  quos,  urina 
vulnus  tangente,  aegra  perpessa  est,  emulsionibus  et  potionibus 
nmciiagineis  mitigati  sunt.  Eventus,  qui  secutus  est,  lentus 
quidem  sed  bonus  erat  nominandus,  nam  apertura  fistulosa  tum 
maguitudinem  digiti  dimidii  tantummodo  habuit.  Itaque  Cel. 
Dieffenbach  suturis  uti  instiluit,  quera  ad  finem  Mense  No- 
vembre  margines  abstulit  callosos  cultello  et  duas  suluras 
cruentas  imposuit.  Tribus  diebus  post  suturee  solutae  sunt, 
attamen  prima  Intentio  totalis  consecuta  non  erat,  quum  urina, 
eliamsi  catheter  ia  vesica  perpetuo  remaneret,  per  aperturam 
relictam  mearet. 

Ouamobrem  mense  lanuario  h.  a.  ferro  caudente  denuo 
adhibilo  5  suppuratio  bona  evenit,  quae  aperluram  ita  diminuit, 
nt  hodie  vix  digitus  minimus  per  eam  intrare  possit  atque 
sperare  liceat,  fore  ut  vulnus  intra  breve  tempns  claudatur. 

Aegrota  omnino  hene  se  habet.  — 

DE  CURATIONE  POST  OPERATIONEM  FISTULAE  VES- 
VAG.  INSTITUENDA. 

In  specilii  argentei  locum,  quod  ante  operationem  iuductum 
erat,   catheter    elasticus,    qui,   ut  proflaere  possit  urina,    non 

claudatur,  ea  munitur  ratione,  cujus  Desault  auctor  est.  Deinde 
aegra  in  abdomine  aut  in  laterali  situ,  supino  corpore  collo- 
canda  est,  quod  ad  perfectam  curationem  assequendam  obser- 
vare  opus  est,- 

Praecipuam  indicationem  vero,  quae  post  operationem  ob- 
servari  debet,  in  impedienda  inflammatione  vesicae  aut  peritonei 
consistere,  raedici  c!aris5?imi  arbitrantur.  Ncim,  simulac  hae  in- 
flanimationes  intraverunt,  ut  bonus  eventus  operationem  sequatur, 
aut  adeo  ut  exitus  lethalis  coerceatur,  dlffiRillime  fieri  potest. 
Atque  Dieffenbach  (1)  de  hac  re  „Aegrotam"  inquit  „post 
hanc  operationem  tam  accurate  quam  si  quis  vulnere  pectoris 
aut  abdominis  laboret,  curo."  Itaque  Dieffenbach  etKilian 
omni  bihorio  aquam  frigidam  ia  vesicam  urinariam  et  in  vaginam 
injiciunt,  partim  ut  antiphlogistice  agant,  partim  ut  urinam 
diluant  ejusque  vim  obnoxiam,  quam  in  vulnus  exercet,  di- 
minuant. 

Praeterea  fomentationes  frigidae  ad  partes  genitales,  venae- 
sectiones  prophylacticae  instituendae  sunt;  doloribus  vero  loca- 
libus  apparentibus,  numerus  sufficiens  hirudinum  in  regione 
vesicae  atque  in  vagina  ipsa  ponendus  est.  Ex  remediis  in- 
ternis  potiones  tantummodo  mucilagineae,  emulsiones  olei  ricini 
adjecta  aqua  laurocerasi  porrigendae  sunt. 

Post  triduum  ligaturae  femovendae  sunt,  ad  quam  rem 
vaginae  aqua  tepida  diligenter  injicienda  est.  Suturis  remotis 
injecliones  aquae  saturninae  et  infusi  florum  Chamomill.  tepidi 
multum  attulerunt.  Ansa  autem  aliqua  dirumpente,  sutura 
reiteranda  est.  Sin  fistula,  sutura  saepius  allata,  tam  angusta 
facta  est,  ut  operatio  repeti  non  possit,  cauterio  actuali 
aut  potentiali  fistulam  claudere,  medici  arbitrio  permitten- 
dum  est. 


(1)  (S.  Dieffenbach  1.  c. 

DE   PRAEFERENDIS   SINGULIS    HUJUS   OPERATIONIS 
METHODIS. 

Timido  tantum  animo  hanc  partem  meae  disserlatiun- 
culae  in  lucem  proferre  audeo.  Probe  enim  scio,  meas  vires 
ad  hanc  excolendam  partem  minime  sufficere  neque  fieri  posse, 
ut  aliquis  de  utilitate  operationis  cujusvis  dijudicet,  cui  in 
museo  quidem  studuit,  ipse  nunquam  perfecit.  Attamen 
vero,  quum  meam  opinionem  minus  proferara,  quam  sententias 
virorura  clarissimorum  collegi,  ut  viderem  in  quibus  rebus  inter 
se  consentirent,  spero  fore,  lector  benevole,  ut  viribus  meis 
parum  valentibus  ignoscas. 

Earum  methodorum,  quas  commemoravi,  nuUam  omnino 
optimam  et  in  omnibus  casibus  praeferendam  esse,  satis  elucet. 
Itaqiie  est  chirurgi  experienlis  methodum  eligere  unam,  aut 
conjungere  complures,  prout  casus  quidam  peculiaris  exigit. 

DE  ADHIBENDO  CAUTERIO. 

Cauterium  non  tot  prosperos  eventus  habuit,  quot  sutura 
cruenta  atque  Cel.  Dieffenbach,  experientia  sua  edoctus, 
tum  solura  id  se  adhibiturum  esse  dicit,  quum  fistula  juxta 
collum  uleri  situm  sit;  hoc  enim  in  casu  collum  uteri  granu- 
lationes  quae  opus  sunt,  producturum  esse  existimat. 

Attamen  cauterium  tum  «aepe  auxilium  attuHt,  ubisutura 
frustra  adhibita  erat,  atque  inter  omnes  Dupuylren  cauterip 
saepius  magno  cum  fructu,  praesertim  in  fistulis  parvis,  usus 
est.  (1)    Itaque    cauterium   in  fistulis  parvis   aut  cum   fistulae 


(1)  <Bk^t  Dr.  Ammon.    «pataHcIc  ttt  fransof,  u.  beutfd&ett 
(^itnxqk*    Leipzig  1823.  ©.  115. 

magnae  iisque  ad  foramen  parvum  clausae  sunt,    praeferendum 
esse  suturae  videtur. 

De  eligenda  specie  aliqua  cauterii  jam  supra  memora- 
tura  est. 

DE  ADHIBENDA  SUTURA  CRUENTA. 

Ouamvis  sutura  saepissime  magnum  auxilium  attulerit,  igno- 
tum  tamen  non  est,  interdum  reactiones,  quae  suturam  sequun- 
tur,  non  solum  sanationem  vanam  reddidisse  sed  etiam  perica- 
lum  magnum  atque  adeo  exitum  lethalem  attulisse. 

Cujus  eventus  mali  inflaramationem  vesicae  urinariae  aut 
peritonei  causam  sustinere,  jam  supra  dictum  est.  Saepius 
autem  fit,  ut  suturae  margines  vulneris  perscindant,  aut  ut  in- 
flammatio,  quae  sutura  provocata  est,  etsi  injeclidnes  frlgldae 
instituantur,  usque  ad  gangraenam  augeatur,  qua  totus  margo 
detruditur.    Itaque  apertura  fistulosa  valde  dilatata  est  postea. 

Attamen  in  fistulis  permagnis  sutiiram  cruentam  omnibus 
methodis  reliquis  praeferendam  esse,  experientia  plerosque 
edocuit  chirurgos,  quum  cauteria  ad  granulationes  satis  copio- 
sas  provocandas  non  sufficiant  et  quum  periculum  sit,  ne  cau- 
terium  ad  tantam  superficiem  adhibitum,  magnas  adducat  deva- 
stationes. 

Omnibus  speciebus  suturae  cruentae  sutura  nodosa  antepo- 
nenda  est;  attamen,  ubi  margines  valde  tenues  inveniuntur,  su- 
tura  circularis  a  Cel.  Dieffenbach  proposita  valde  commen- 
danda  esse  videtur  et  nos  sperare  licet,  eam  his  etiam  m 
casibus  magno  usui  fore. 

Quod  attinet  ad  numerum  suturarum  imponendarum,  sunt 
qui  putant  paucas  sufficere  suturas,  sed  Cel.  Dieffenbach, 
cui  summa  fides  habenda  est,  eontrarium  suadet. 

Sutura  si  semel  adhibita  non  sufficiat,  saepius  adhibenda 
est,  nam  ea,  quae  clarissimi  auctores  observarunt,  fistulas  su- 
turis  saepius  impositis  diminui,  nos  edocent. 


31 


DE    ADHIBENDIS  INSTRUMENTIS,    OUIBUS    FISTULA 
CONTINEATUR. 

Ouae  Naegele  proposuit,  valde  ingeniosa  et  admiratione 
digna  norainari  posse,  infitlandum  non  est,  Sed  antequam  de 
pretio  eorum  dijudicetur,  in  vivis  Iiaec  proposita  examinari  ne- 
cesse  est. 

Instrumentum,  quod  Lallemand  invenit,  primo  quidem  usu 
sanationem  perfecit  atque  hanc  inventionem  esse  laudabilem 
negandum  non  est.  Altamen  utilKas  hujusce  instrumenti,  quod 
nullo  ab  alio  chirurgo  adhibitum  esse  videtur,  per  usum  pro- 
banda  est,  priuSquam  aliis  praeferatur;  nam  et  alias  methodos 
primum  quidem  bonum  eventum  habuisse  tum  inutiles  fuisse 
satis  notum  est,  Jam  haec  res  utilitatem  permanentem  hujus 
instrumenti  in  dubium  vocat,  quod  inventor  ex  anno  MDCCCXXV, 
quo  instrumentum  divulgavit,  non  amplius  per  literas  docuit, 
se  inventioae  sua  bono  eventu  iterum  usum  esse.' 

Attamen  cognilum  est,  Lallemand  anno  MDCCCXXIX  Pa- 
risiis  operationem  fistulae  ves-vag.  instrumento  suo  frustra  ten- 
tasse  et  poslea  ad  suturam  cruentam.  confugisse.  (I) 

Instrumentum  verq  a  Dupuytre.n  adhibitum,  de  quo  jam 
gupra  diximus,  in  fistulis  transversalibus  jam  ided,  quod  miuus 
compositum  est,  valde  esse  probandum  videtur. 

Methodum  operationis,  quam  Cel,  Dieffenbach  adhibere 
solet  et  1.  c.  commode  descripsit,  quaeque  cauterium  et  suturam 
craentam  conjungit,  multis  in  casibus  omnibus  aliis  operationibus 
praeferendam  esse  existimaverim. 

Ouovis  vero_in  casu,  quo  vel  sutura  vel  instrumenta  ad- 
hibenda  sunt  et  quo  margines  fistulae  ad  consanatiouem  apti 
reddendi   sunt,   circumcisionem  scarificationibus  omnino  praefe- 


(1)  ^anbbud)  ber  gefammt.  (Sf)trurgte  it.  ^litgeni^eilfunbc, 
v.  Dr.  Walther  ;c.    Bd.  III.  <B.  141.  Kilian  1.  c.  ©,  266. 

rendam   esse  satis  apparet,    nisi  situs  fistulae  tam  abditus  est, 
ut  circumcidi  non  possit. 

DE   TRANSPLANTATIONE   AD    CURANDAS    FISTULAS 
VES-VAG. 

Haec  methodus  arlis  chirurgicae  perpetuum  monumenlum 
et  certissimum  indicium  est,  quantos  progressus  chirurgia  ila 
dicta  curtorum  fecerit.  Attamen  haeo  operatio,  quum  semel 
tantummodo  optimo  eventu  adhibita  sit,  saepius  reiteranda  est, 
priusquam  de  ejus  utilitate  dijudicetur.  Neque  vana  ea,  quae 
Cel.  Dieffenbach  huic  methodo  opponit,  esse  videntur,  qui 
quaerit,  annon  vagina  loho  cutaneo  piloso  repleta  irritamentum 
intolerandum  existat,  an  non  pubes  tepore  humido  valde  cres- 
cant,  orificium  uteri  irritetur,  atque  fluor  albus  provocetur,  annon 
coitus  ob  pubes  valde  faslidiosus  fiat,  annon  menstruorum 
tempore  vagina  receptaculum  sit  sordidum  sanguinis  coagu- 
lati,  aliaque. 

Methodi,  quas  Cel.  Dieffenbach  ad  perficiendam  trans- 
plantationem  proposuit  et  quae  ingeniosissimae  profecto  cen- 
sendae  sunt  experimentis  adhuc  instituendis  probandae  sunt. 

Conclusio  vaginae  a  Vidal  de  Cassis  proposita  in  casihus 
solummodo  desperatissimis  adhibenda  est.  Res,  quae  huic  ob- 
jiciuntur  operationi  tam  firmae  non  sunt,  ut  idcirdo  haec  ope- 
ratio  plane  rejiciatur. 

Negandum  quidem  non  est,  fore  ut  urina  post  hanc  ope- 
rationem  in  receptaculo  suo  longius  retineatur,  attamen  opinari 
possumus,  eam  maxima  ex  parte  in  dejicienda  alvo  emitti,  sia 
minus,  urina  per  Catheterem  evacuari  potest.  Ouum  menstrua 
intraverint,  nisi  sanguis  urina  solvatur  et  simul  cum  ea  emit- 
tatur,  injectiones  instituendae  sunt,  quihus  sanguis  diluatur. 


